Nogometna reprezentacija Kine
Kineska nogometna reprezentacija predstavlja Kinu u sportu nogometu. Reprezentacija je osnovana 1924. godine, a FIFA ih je priznala 1931. godine. Domaće utakmice igraju na Workers Stadiumu koji prima 64,000 gledalaca. Najveći uspjeh im je plasman na Svjetskom prvenstvu 2002. godine. Na tom prvenstvu se baš i nisu proslavili, završili su kao posljednji u grupi, bez bodova. Na Azijskom nogometnom prvenstvu najdalje su došli do finala, dva puta (1984. i 2004.), ali su oba puta izgubili. 1984. godine od Saudijske Arabije rezultatom 2:0, a 2004. od Japana rezultatom 3:1.